کوئټې او کراچۍ کې 10 کسان وژل شوي دي
بل لوري ته دکوئټې په بهوسه منډۍ سيمه کې نامعلومووسله والو دپوليو دمخنيوي دمهم په يوه ډله ډزې کړي چې له امله يې يو غړى وژل شوى دى.دغه پيښه هاغه مهال رامينځته شوې کله چې په سيمه کې دپوليو دمخنيوي ډلې ماشومانو ته څاڅکي ورکول
دپاکستان دناقرارې صوبې بلوچستان سرښار کوئټه کې دنهې په ورځ دنامعلومووسله والو په ډزو څلور کسان وژل شوي دي. دپوليسو ترمخه دکوئټې په سرکي روډ په کباړي مارکيټ کې په موټر سائيکل سورو نامعلومو وسله والو ناتاره ډزې کړي چې پکې څلور کسان وژل شوي دي. دپوليسو يو لوړپوړي مشر اصف غفوروئيلي دي چې دا فرقه ييزه پيښه وه، وسله وال دډزو وروستو تيښته کې بريالي شوي دي. يو بل پوليس چارواکي رياست علي يو بهرني خبري اژانس سره دخبرو په مهال ددغه پيښې تصدیق کړى او زياته کړې يې ده چې ډزو کې سختو ژوبل شوؤ کسانو روغتون ته درسول کيدو په مهال لاره کې ساه ورکړې ده. بل لوري ته دکوئټې په بهوسه منډۍ سيمه کې نامعلومووسله والو دپوليو دمخنيوي دمهم په يوه ډله ډزې کړي چې له امله يې يو غړى وژل شوى دى. دغه پيښه هاغه مهال رامينځته شوې کله چې په سيمه کې دپوليو دمخنيوي ډلې ماشومانو ته څاڅکي اچول. بل لوري ته دسندهـ صوبې سرښار کراچۍ کې هم دتشدد بيلا بيلو پيښو کې پينځه کسان وژل شوي دي. دپوليسو ترمخه دکراچۍ دمچهر کالونۍ څخه ديو او لياري کې دکراؤن سنيما سرهنزدې ددوؤ کسانو مړي ترلاسه شوي، دغه کسان دتښتول کيدووروستو وژل شويدي. هم دلياري په چاکيواړه سيمه کې ديو تن مړى ترلاسه شوى چې دتشدد وروستو په ډزو سره وژل شو ى او دهغه پيژندگلو دجاويد اقبال په نوم سره شوې ده. نيوټاؤن کې دگل په ورځ دډزو په يوه پيښه کې ژوبل شوي حاجي علي هم روغتون کې دعلاج په مهال ساه ورکړې ده. کراچۍ کې اکثره مهال په سياسي، لساني، فرقه ييز او مذهبي اساس دغه رقم داړي گړي پيښې رامينځته کيږي. ددغو پيښو ذمه واري په ښار کې فعاله ستر سياسي گوندونه متحده قومي موومنټ او عوامي نيشنل پارټي په يو بل اچوي.